  Майя Бывальцева Туннэ, 25-тӥ гудырикошконэ, Чайковскын гужем биатлонъя дуннелэн чемпионатэз суро эстафетаен (2×6 иськем + 2×7,5 иськем) кутскиз. Нырысетӥ ӵошатсконын ик Россилэн сборноез вормисе потӥз (1:12:17.11; 0 +10). Россилэн «зарни» квартетаз Удмуртиысь Ульяна Кайшева но вал. Можгаысь спортсменка эстафеталэн нырысетӥ люкетаз потӥз. Собере олимпи чемпионъёс бызизы — Светлана Слепцова, Алексей Волков но Антон Шипулин. Кыкетӥ луиз Словакилэн сборноез (+1:05; 0 +15), куинетӥ интыын — Украиналэн командаез (+1:24.1; 0 +6). Ӵуказе Чайковскын нимаз бызьылонъёс ортчозы. Тегъёс: Спорт Биатлон Удмуртия Россия УльянаКайшева  